text: ащысай сырдария алабындағы құркелес өзенінің оң саласы. түркістан облысы шардара, келес аудандары жеріндегі өзен. ұзындығы 84 км, су жиналатын алабы 1060 км². белтаудың оңтүстік-шығыс беткейінен басталып, бірлік ауылынан оңтүстікке қарай 20 км жерде құркелеске құяды. арнасы жоғарғы ағысында тік жарлы, төменгі ағысында жайпақ болып келеді, өзен табанын батпақ сор басып жатыр. басты саласы ақсай. қар еріген кезде өзеннің деңгейі көтеріледі. жазда ұсақ қарасуларға бөлініп қалады. желтоқсанның аяғында суы қатып, ақпанның аяғында мұзы ериді. егін суғаруға пайдаланылады.